钦定古今图书集成/理学汇编/学行典/第245卷 > 陈大德〈子国贡〉
## 钦定古今图书集成/理学汇编/学行典/第245卷 > 陈大德〈子国贡〉

按《宝庆府志》：“陈大德，字绍溪，邵阳人。万历中，岁大歉，
输纳百石，给冠带。长子国贡，性淳厚，重然诺，敦姻睦
族，戒其子曰：‘吾家累世忠厚，曾祖永相极意培养，祖
万实虽蚤世，而贻谋宏远，汝曹宜滋培元气，毋习于
浮薄’。因移家于城，使子孙便于就学，而急于排难息
争。人称孝友忠厚传家，宜世有馀庆云。”